Document ID: /fineweb-2-swissfilter-quality_10-filterrobots/filtered/02038.jsonl.gz/2725

Suenter la separaziun da sia dunna e las trais figlias il 2017 aveva Adam Quadroni pretendì il dretg da tgira per ses uffants. La dretgira regiunala Engiadina Bassa/Val Müstair ha sin quai sulettamain concedì il dretg da visitar sias figlias duas giadas al mais.
La primavaira da l'onn passà ha Quadroni inoltrà ina dumonda da survegnir il dretg da tgira per las mattas – u d'almain augmentar la frequenza da las visitas e la pussaivladad da far vacanzas da maximalmain tschintg emnas cun ses uffants.
Plirs avertiments pli tard, adressads a la Dretgira chantunala, ha Adam Quadroni lura inoltrà il favrer ina reclamaziun pertutgant retardada da dretg.